Yiwen n wass nnuɣen ifker d tmeṭṭut-is, sebba, ass n ssuq, tenna-yas : - Awi-d nnafaqa . yenna-as : - ḥebba qaqqa. Tenna-as : - Qewwarara ! Isewweq, iwwi-d snat tqeddidin, yiwet d tameqrant, yiwet d tameẓyant.Nettat teqqaras , nekk ara yeen tameqqrant-nni ;netta yeqqar-as , nekk ara tt-yeen . Ikker inna-as netta : - Fiḥel a nennaɣ, kemm ruḥ agem-d, nekk ad ruḥeɣ ad d-awiɣ isɣaren, win i dyezwaren wayeḍ, ad yečč taqeddidt-ayi tameqqrant. Netta, iruḥ iwwi-d tizdemt n yesɣaren iqqel-d, nettat teur ayeddid ur s-tezmir ara a t-id-tebabb, ḥay fell-as, teqqim din tettettru.Tɛedda-d tgarfa,tenna-as : - I wacu i tettettruḍ ? Temla-as i wacu, tenna-as-d tgarfa-nni : -Smir aman i illan deg uyeddid-nni, tecuff-ṭ, ččar-it d nnefs, cudd-it truḥeḍ . D rray i sd-tefka tgarfa i teḍfer . Tewweḍ s axxam tufa tettwačč tqeddidt-nni tameqqrant, d argaz-is i tt-yeččan . Tefqeɛ, teḥzen, inḍeq-d ɣur-s yenna-as : - Ffk-iyi-d ad sweɣ .